Apakšprogrammas „NVO projektu programma” atbalsta pasākumi

Apakšprogrammas ietvaros tiks atbalstīti projekti, kas darbosies šādās tematiskajās jomās:

1. **Sociālā sektora aktivitātes, ieskaitot labklājības celšanu un pamatpakalpojumu nodrošināšanu, vietējās un reģionālās nevalstisko organizāciju iniciatīvas sociālās iekļaušanas un dzimumu līdztiesības veicināšanai** (50% no kopējā projektiem pieejamā finansējuma):

1.1.Veicināt profesionāla sociālā darba attīstību, iedzīvotāju vajadzībām atbilstošu sociālo pakalpojumu saņemšanu un pasākumu īstenošanu krīzes un citu problēmsituāciju risināšanai:

* Kopienu sociālā darba attīstīšana, lai vairotu iedzīvotāju līdzdalību sociālajās aktivitātēs un savu interešu aizstāvībā;
* Inovatīvu preventīvo pasākumu īstenošana sociālo problēmu mazināšanai;
* Inovatīvu sociālo pakalpojumu un pasākumu ieviešana, t.sk. metodisko materiālu sociālajiem darbiniekiem darbam ar konkrētām mērķa grupām izstrāde un aprobēšana NVO sniegto sociālo pakalpojumu kvalitātes pilnveidošanai, īpaši reģionos un lauku teritorijās;

1.2. Personu ar invaliditāti cilvēktiesību un pamatbrīvību ievērošana un invaliditātes izraisīto seku mazināšana:

* Sabiedrības un noteiktu mērķa grupu izglītojošu un izpratni veicinošu aktivitāšu īstenošana par personu ar invaliditāti tiesībām un iespējām dažādās dzīves jomās;
* Atbalsta pasākumu īstenošana, kas veicina sociālās atstumtības riskam pakļauto personu iekļaušanos visās dzīves jomās (nodarbinātība, izglītība, kultūra, sports u.c.), īpaši veicinot informatīvās vides pieejamību;

1.3. Sieviešu un vīriešu vienlīdzīgu iespēju, tiesību un pieejas resursiem veicināšana:

* Aktivitātes dzimumu lomu un stereotipu mazināšanu (kampaņas, semināri dažādām mērķa grupām, izglītojoši raksti, aktivitātes medijiem, u.c.);
* Sabiedrības, t.sk. speciālistu, izglītošana par dzimumu līdztiesības principa nozīmi un integrēšanu visās dzīves jomās;
* Sieviešu un vīriešu ekonomiskās neatkarības un vienlīdzīgu iespēju veicināšana darba tirgū (vienlīdzīga darba samaksa, pašnodarbinātības uzsākšana, atgriešanās/ pārkvalifikācija pēc ilgas prombūtnes, pasākumi darba un ģimenes dzīves saskaņošanai).

1.4. Sociālās atstumtības riskam pakļauto iedzīvotāju grupu aktivizēšana, informēšana un izglītošana, kā arī pārējās sabiedrības izglītošana ar mērķi mazināt stereotipus, novērst sociālo atstumtību un diskriminācijas draudus:

* Sabiedrības līdzdalības veicināšana attīstības plānošanas dokumentu izstrādē vienlīdzīgu iespēju politikas jomā;
* Informatīvu un izglītojošu pasākumu īstenošana, lai novērstu diskriminācijas draudus un aizspriedumus pret noteiktām sabiedrības grupām;
* Sociālās atstumtības riskam pakļauto iedzīvotāju interešu aizstāvības pasākumi vietējā, reģionālajā, nacionālajā vai starptautiskajā līmenī;
* Cilvēkdrošības koncepta iedzīvināšana sabiedrībā.

1.5. Vardarbības mazināšana, sniedzot daudzveidīgu atbalstu cietušajiem un rehabilitācijas pakalpojumu vardarbību veikušām personām, kā arī stiprinot speciālistu kompetenci:

* Vardarbības mazināšana, sniedzot daudzveidīgu atbalstu cietušajiem, kā arī stiprinot kompetenci speciālistiem, kuri saskaras ar no vardarbības cietušajiem cilvēkiem;
* Psihosociālā atbalsta un juridiskās palīdzības sniegšana no vardarbības ģimenē un no seksuālās vardarbības cietušām personām, tai skaitā ilgtermiņa atbalsts un atbalsts personām, kuras no seksuālas vardarbības cietušas pirms ilga laika;
* Vardarbības mazināšana, sniedzot rehabilitācijas pasākumus (t.sk. apmācības, pakalpojumus vardarbību veikušām personām, īpaši vīriešiem, kuri ir vardarbīgi pret savu dzīvesbiedri), kā arī stiprinot kompetenci speciālistiem, kuri saskaras ar vardarbību veikušām personām);
* Pasākumi, t.sk. apmācības vecākiem, aizbildņiem, audžuģimenēm, vecvecākiem un jebkuram, kura audzināšanā ir bērns, par nevardarbīgām bērnu audzināšanas metodēm, kā arī par bērnu drošību attiecībās ar cilvēkiem u.tml., tādējādi sekmējot pozitīvu saskarsmi un mazinot vardarbības risku ģimenē;
* Atbalsta pasākumi uz dzimumu balstītas vardarbības mazināšanai;
* Preventīvie pasākumi cilvēktirdzniecības novēršanai.

1.6. Brīvprātīgā darba popularizēšana

* Atbalsts sadarbības aktivitātēm – sociālo problēmu risināšanai un prasmju nodošana ar brīvprātīgā darba palīdzību, t.sk. starppaaudžu.

**t.sk. atbalsts iniciatīvām ar mērķi veicināt sociālās atstumtības riskam pakļauto bērnu, un jauniešu integrāciju sabiedrībā:**

1.7.Prasmju apgūšana, pilnveidošana un pašattīstība caur kultūras un radošajām iniciatīvām ar mērķi veicināt bērnu un jauniešu sociālo iekļaušanu, pilsoniskās sabiedrības veidošanu, bērnu un jauniešu sociālās atstumtības mazināšanu ar inovatīvām izglītojošām un iesaistošām aktivitātēm, t.sk. darba tirgū, īpaši ietverot iniciatīvas, kas vērstas uz sociālās atstumtības riskam pakļautajiem bērniem un jauniešiem, kā arī daudzveidīgs atbalsts ģimenēm ar bērniem, kuras potenciāli biežāk nonāk riska situācijā**,** t.sk. daudzbērnu ģimenēm ar vienu apgādnieku, ģimenēm, kur ir bērns ar invaliditāti:

* Atbalsta pasākumu, apmācību, īpaši digitālo prasmju pilnveidošanai un radošās domāšanas attīstīšanai, kvalitatīva brīvā laika pavadīšanas iespēju īstenošana, īpaši sociālās atstumtības riskam pakļautajiem bērniem un jauniešiem;
* Vienaudžu izglītotāju tīkla un atbalsta grupu izveide visā Latvijā;
* Alternatīvu sociālās korekcijas programmu izstrāde riska grupu jauniešiem un pilotprojekti;
* Radošās darbnīcas, nometnes, nodarbības, pasākumi, lai mazinātu riskam pakļauto bērnu un jauniešu sociālo atstumtību un veicinātu aktuālu problēmjautājumu risināšanu;
* Inovatīvas radošās aktivitātes bērnu un jauniešu iesaistei pilsoniskās sabiedrības stiprināšanā;
* Kopienu sociālā darba attīstīšana, lai vairotu jauniešu līdzdalību sociālajās aktivitātēs un savu interešu aizstāvībā;
* Inovatīvu preventīvo pasākumu īstenošana bērnu un jauniešu sociālo problēmu mazināšanai (piemēram, jauniešu iepazīstināšana, izglītošana un iesaistīšana radošu un inovatīvu iniciatīvu izmantošanā uzņēmējdarbības aktivitātēs un darba tirgū);
* Inovatīvu sociālo pakalpojumu un sociālā darba attīstība darbā ar bērnu un jauniešu mērķa grupu, īpaši reģionos un lauku teritorijās;
* Daudzveidīgu pasākumu īstenošana bērniem, īpaši bērniem no nepilnām ģimenēm, daudzbērnu ģimenēm, ģimenēm ar pirmsskolas vecuma bērniem, bērniem ar invaliditāti, bērniem no trūcīgām un maznodrošinātām ģimenēm, dažādas atbalsta jomas;
* Bērnu un jauniešu izglītošana par vienlīdzīgu iespēju principu nozīmi un integrēšanu visās dzīves jomās;
* Atbalsta pasākumu īstenošana, kas veicina sociālās atstumtības riskam pakļauto bērnu un jauniešu iekļaušanos visās dzīves jomās (nodarbinātība, izglītība, kultūra, sports u.c.), īpaši veicinot informatīvās vides pieejamību, t.sk. personām ar dažāda veida invaliditāti.

1.8. Bāreņu un bez vecāku gādības palikušo bērnu neinstitucionālās ārpusģimenes aprūpes veicināšana un kvalitātes stiprināšana un atbalsts ģimenēm, kuras adoptējušas bērnu:

* Bērnu aprūpes audžuģimenēs un aizbildnībā kvalitātes stiprināšana, īstenojot informējošos (piem., izglītojošo materiālu izstrāde plašākai grupai un pakalpojumu sniedzējiem) un atbalsta pasākumus (piem., nometnes bērniem, atbalsta grupas pakalpojumu sniedzējiem);
* Daudzveidīgs atbalsts vecākiem, kuri adoptējuši bērnus, un viņu bērniem: izglītošana (apmācības programma un izglītojošie materiāli adoptētājiem), psiholoģiskais atbalsts (atbalsta grupu organizēšana adoptētājiem);
* Viesģimeņu kustības popularizēšana (informējošas aktivitātes plašākai sabiedrībai, darbs ar ārpusģimenes aprūpes iestāžu vadītājiem par potenciālo viesģimeņu kandidātu piesaisti) un kvalitātes stiprināšana (izglītojošie materiāli viesģimenēm);
* Atbalsts jauniešiem pēc ārpusģimenes aprūpes perioda beigām;
* Sabiedrības izglītojošu un izpratni veicinošu aktivitāšu īstenošana par bērnu un jauniešu tiesībām un iespējām dažādās dzīves jomās;

II **Vienotas sabiedrības veidošana:** starpkultūru dialoga un nacionālo minoritāšu integrācija, tai skaitā nacionālās identitātes stiprināšana, izpratni veicinošas informatīvās aktivitātes un izglītojošas aktivitātes par pilsonības jautājumiem un valodas apmācības aktivitātes, kasveicina  demokrātisko līdzdalību, novērš diskrimināciju, veicina iecietību un sekmē pilsonības iegūšanu:

2.1. Atbalsts valsts valodas un kultūras daudzveidīgai apguvei, vienotas vēstures izpratnes veidošanai t.sk. informatīvi izglītojošu, uzziņu un metodisko materiālu izveidošanai dažādām sabiedrības grupām, kurām latviešu valodas, kultūras un vēstures zināšanu līmenis ir nepietiekams (it īpaši mazākumtautībām, nepilsoņiem un latviešu diasporai);

2.2. Atbalsts sabiedrības integrācijas pasākumu īstenošanai (t.sk. mazākumtautību) kultūras, valodas, vēstures, tradīciju attīstīšanā;

2.3. Atbalsts starpkultūru komunikācijas pasākumu īstenošanai inovatīvās formās;

2.4. Atbalsts aktivitātēm, kas veicina Latvijas pilsonības iegūšanu, t.sk. valodas, kultūras un vēstures apguvi;

2.5. Atbalsts pilsonisko prasmju attīstībai un pašpalīdzībai Rīgā un reģionos (iesaistot iedzīvotāju forumos, pilsoņu žūrijās un citās iedzīvotāju līdzdalības formās etniski dažādus iedzīvotājus un sadarbojoties ar vietējai kopienai nozīmīgām pulcēšanas un kultūras veicināšanas vietām - skolām, bibliotēkām, kultūras namiem un teātriem);

2.6. Atbalsts aktivitātēm, kas veicina sabiedrības (t.sk. mazākumtautību) līdzdalību lēmumu pieņemšanas un interešu aizstāvības procesā;

2.7. NVO kapacitātes stiprināšanas aktivitātes, kas veicina organizāciju savstarpējo sadarbību, sekmējot starpetnisku NVO sadarbības tīklu izveidi

2.8. Atbalsts aktivitātēm, kas sekmē iecietības veicināšanu un mazina diskrimināciju uz etniskās piederības un valodas pamata dažādās jomās;

2.9. Atbalsts vispārējā sabiedrības izpratnes līmeņa celšanai par pilsoniskās līdzdalības, starpkultūru dialogu un dažādības vadības jautājumiem, izglītojot plašsaziņas līdzekļu pārstāvjus un citus sabiedrības viedokļu veidotājus, kā arī sabiedrību kopumā (semināri, konferences, apmācības žurnālistiem, žurnālistikas studentiem, blogeriem u.c, izglītošana par mediju lietot prasmi, atbalsts jauno tehnoloģiju (blogi, podkasti, sociālie mediji.c) izmantotājiem  par sabiedrības integrācijas jautājumiem);

2.10. Atbalsts pasākumiem ārvalstīs dzīvojošo Latvijas valstspiederīgo motivēšanai atgriezties Latvijā un ekonomisko, lingvistisko un psiholoģisko šķēršļu novēršanai, reintegrējoties Latvijas sabiedrībā.

NVO kapacitātes stiprināšana un organizatorisks atbalsts NVO tiek paredzēta kā horizontāla aktivitāte visos pasākumos (izmaksas šādām aktivitātēm nevar pārsniegt 15% no kopējām projekta attiecināmajām izmaksām):

* NVO darbinieku/biedru/brīvprātīgo apmācības;
* dalība citu NVO organizētajos pasākumos;
* plānošanas dokumentu, informatīvo un analītisko materiālu un IT risinājumu izstrāde organizācijas darbības nodrošināšanai;
* pieredzes apmaiņas pasākumi.

Informācijas un publicitātes pasākumi.

Kultūras ministre Ž.Jaunzeme - Grende

Iesniedzējs: Kultūras ministre Ž.Jaunzeme - Grende

Vizē: Kultūras ministrijas valsts sekretāra p.i. U. Lielpēters

11.01.2012. 12:43

1287

A.Sebre, 67078204

Alda.Sebre@lsif.lv

T.Hanova-Akuļecka, 67330319

Tatjana.Hanova-Akulecka@km.gov.lv